BT Group

BT Group plc (didagangkan sebagai BT dan dahulu British Telecom) ialah syarikat induk telekomunikasi multinasional British yang beribu pejabat di London, United Kingdom. Ia mempunyai operasi di sekitar 180 negara dan merupakan penyedia perkhidmatan talian tetap, jalur lebar dan mudah alih yang terbesar di UK, dan juga menyediakan langganan perkhidmatan televisyen dan IT. 

Asal-usul BT bermula pada penubuhan Syarikat Telegraf Elektrik pada 1846 yang membangunkan rangkaian komunikasi di seluruh negara. Pada tahun 1912, Pejabat Pos Besar, sebuah jabatan kerajaan, menjadi pembekal telekom monopoli di United Kingdom. Akta Pejabat Pos 1969 membawa kepada GPO menjadi sebuah perbadanan awam. British Telecommunications didagangankan sebagai British Telecom, ditubuhkan pada tahun 1980, dan menjadi bebas daripada Pejabat Pos pada tahun 1981. British Telecommunications telah diswastakan pada tahun 1984, menjadi British Telecommunications plc, dengan sekitar 50 peratus sahamnya dijual kepada pelabur. Kerajaan menjual baki kepentingannya dalam penjualan saham selanjutnya pada tahun 1991 dan 1993. BT merupakan pemegang Waran Diraja Keluarga Diraja British dan mempunyai penyenaraian utama di Bursa Saham London, penyenaraian sekunder di Bursa Saham New York, dan merupakan penyususn Indeks FTSE 100.

BT mengawal sejumlah anak syarikat besar. Bahagian Perkhidmatan Global BT membekalkan perkhidmatan telekomunikasi kepada pelanggan korporat dan kerajaan di seluruh dunia, dan bahagian Pengguna BT membekalkan perkhidmatan telefon, jalur lebar, dan perkhidmatan televisyen berlangganan di Great Britain kepada sekitar 18 juta pelanggan. Pada Januari 2016, BT memperoleh EE untuk £ 12.5 bilion.

Sejarah

Pembentukan British Telecom
Jenama British Telecom mula diperkenalkan pada 1980. Pada 1 Oktober 1981, ia menjadi nama rasmi Telekomunikasi Pejabat Pos, yang menjadi perbadanan milik negeri bebas Pejabat Pos di bawah kelulusan Akta Telekomunikasi British 1981. Pada tahun 1982 monopoli BT dalam telekomunikasi telah dipecahkan dengan pemberian lesen oleh Mercury Communications.

Penswastaan
Pada 19 Julai 1982, Kerajaan mengumumkan hasratnya untuk menjual saham dalam British Telecom kepada umum. Pada 1 April 1984, British Telecommunications telah diperbadankan sebagai sebuah syarikat awam terhad (plc) dengan jangkaan berlakunya Rang Undang-Undang Telekomunikasi. Rang Undang-Undang ini menerima Perakuan Diraja pada 12 April, dan pemindahan ke British Telecommunications plc dari British Telecom sebagai perbadanan berkanun perniagaannya, harta, hak dan liabilitinya berlaku pada 6 Ogos 1984.

Pada mulanya semua saham dalam plc baru dimiliki oleh Kerajaan. Pada November 1984, 50.2% syarikat baru ditawarkan untuk dijual kepada umum dan pekerja. Saham-saham ini disenaraikan di London, New York, dan Toronto dan hari pertama dagangan pada 3 Disember 1984. Kerajaan menjual separuh kepentingannya pada Disember 1991 dan separuh lagi pada Julai 1993. Pada Julai 1997, Kerajaan Buruh baru melupuskan Saham Khasnya ("Saham Emas"), ditahan pada masa pengapungan, dengan berkesan memberikan kuasa untuk menghalang pengambilalihan syarikat, dan melantik dua pengarah bukan eksekutif ke Lembaga Pengarah.

Syarikat ini menukar nama perdagangannya kepada "BT" pada 2 April 1991. Pada tahun 1996 Peter Bonfield dilantik sebagai CEO dan Pengerusi Jawatankuasa Eksekuif sehingga perletakan jawatannya pada Oktober 2001.

Pada tahun 1990-an, BT memasuki pasaran telekomunikasi Ireland melalui usaha sama dengan Lembaga Pembekalan Elektrik, pembekal kuasa kerajaan Ireland milik negara. Usaha ini, dikenali sebagai Ocean, mendapati kejayaan utamanya melalui pelancaran pangganan ISP percuma pertama Ireland, oceanfree.net. Sebagai sebuah syarikat telekomunikasi yang mendapati kejayaan yang kurang, terutamanya mensasarkan pelanggan korporat. BT memperoleh 100% usahasama ini pada tahun 1999.

Rujukan

Bacaan lanjut 
 Baldwin, F.G.C.  The History of the Telephone in the United Kingdom (1925)
 Foreman-Peck, J. "The development and diffusion of telephone technology in Britain, 1900–1940," Transactions of the Newcomen Society, (1991–92).  63, pp165–180.
 Foreman-Peck, J., & Millward, R. Public and private ownership of British industry 1820–1990 (1994). 
 Hazlewood, A. "The origins of the state telephone service in Britain" Oxford Economic Papers (1953).  5:13–25. in JSTOR
 
 Johannessen, Neil. Ring up Britain: the Early Years of the Telephone in the United Kingdom (British Telecommunications plc, London, 1991) 
 Johnston, S. F. "The telephone in Scotland." in: K. Veitch, ed., Transport and Communications. Publications of the European Ethnological Research Centre; Scottish life and society: a compendium of Scottish ethnology (2009): pp. 716–727 online 
 Magill, Frank N. Great Events from History II: Business and Commerce Series, volume 1:1897–1923 (1994) pp 218–23; historiography
 Meyer, Hugo Richard. Public Ownership and the Telephone in Great Britain: Restriction of the Industry by the State and the Municipalities (1907). online
 Pitt, D.C. The telecommunications function in the British Post Office. A case study of bureaucratic adaption (Westmead: Saxon House, 1980). 
 Robertson, John Henry. The story of the telephone: A history of the telecommunications industry of Britain (1947)

Pautan luar 

  

BT Group
Syarikat tersenarai dalam Bursa Saham London
Syarikat tersenarai dalam Bursa Saham New York
Syarikat United Kingdom
Syarikat telekomunikasi United Kingdom
Syarikat yang ditubuhkan pada 1969